ΚΑΝΟΝΙΣΜΟΣ (ΕΟΚ) αριθ. 1167/93 ΤΗΣ ΕΠΙΤΡΟΠΗΣ της 13ης Μαΐου 1993 για την αλλαγή της προθεσμίας σποράς των ελαιούχων σπόρων σε ορισμένες ζώνες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΟΚ) αριθ. 364/93 (2), και ιδίως το άρθρο 12,

Εκτιμώντας:

ότι στο άρθρο 2 παράγραφος 1 στοιχείο γ) του κανονισμού (ΕΟΚ) αριθ. 2294/92 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 819/93 (4), έχει καθορισθεί η 15η Μαΐου ως οριακή προθεσμία που εφαρμόζεται για την ημερομηνία που καθορίζεται από τα κράτη μέλη για τη σπορά και την κατάθεση των αιτήσεων όσον αφορά τους ελαιούχους σπόρους, σε εφαρμογή του άρθρου 11 παράγραφος 3 του κανονισμού (ΕΟΚ) αριθ. 1765/92-

ότι, σε ορισμένες περιπτώσεις, δεν είναι δυνατόν να πραγματοποιηθεί η σπορά με ικανοποιητικές συνθήκες εντός της προαναφερθείσας προθεσμίας- ότι πρέπει συνεπώς να προβλεφθεί συμπληρωματική προθεσμία για να πραγματοποιείται η σπορά όταν η προθεσμία αυτή καθίσταται αναγκαία λόγω κλιματικών συνθηκών που υπάρχουν σε ορισμένες ζώνες, σύμφωνα με το άρθρο 12 έβδομη περίπτωση του κανονισμού (ΕΟΚ) αριθ. 1765/92- ότι, από την προθεσμία αυτή, δεν θα πρέπει ωστόσο να διακυβευθεί η επιζητουμένη αποτελεσματικότητα του καθεστώτος στηρίξεως στους παραγωγούς ορισμένων αροτραίων καλλιεργειών, ούτε να διαταραχθεί η εφαρμογή των σχετικών ελέγχων του καθεστώτος αυτού- ότι, συνεπώς, και λαμβάνοντας υπόψη την πείρα που αποκτήθηκε κατά το 1992/93, πρέπει να καθορισθεί η προθεσμία αυτή στις 31 Μαΐου για τις εν λόγω ζώνες-

ότι η αλλαγή της ημερομηνίας σποράς για ορισμένες αροτραίες καλλιέργειες σε ορισμένες ζώνες δεν συνιστά επαρκή λόγο για να τροποποιηθεί η προθεσμία που προβλέπεται για την κατάθεση των αιτήσεων ενισχύσεως "εκτάσεις", όπως αναφέρεται στο άρθρο 6 παράγραφος 2 του κανονισμού (ΕΟΚ) αριθ. 3508/92 του Συμβουλίου της 27ης Νοεμβρίου 1992 για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (5)- ότι η διαδικασία της επιβεβαιώσεως της σποράς από τους παραγωγούς τις αρμόδιες αρχές που προβλέπεται στο άρθρο 2 παράγραφος 2 του κανονισμού (ΕΟΚ) αριθ. 2294/92 μπορεί να γίνει έμμεσα για λόγους απλουστεύσεως-

άτι η Επιτροπή Διαχειρίσεως Λιπαρών Ουσιών δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την περίοδο εμπορίας 1993/94, η προθεσμία σποράς ορίζεται στις 31 Μαΐου 1993 όσον αφορά τους ελαιούχους σπόρους στις ζώνες που θα καθοριστούν από το κράτος μέλος σύμφωνα με το άρθρο 12 έβδομη περίπτωση του κανονισμού (ΕΟΚ) αριθ. 1765/92 και οι οποίες βρίσκονται εντός των περιοχών που αναφέρονται στο παράρτημα.

Άρθρο 2

Η ημερομηνία για την υποβολή της αιτήσεως ενισχύσεως "εκτάσεις", καθώς και οι σχετικές τροποποιήσεις, είναι η ίδια με εκείνη που καθορίστηκε από το κράτος μέλος, σύμφωνα με το άρθρο 6 παράγραφος 2 του κανονισμού (ΕΟΚ) αριθ. 3508/92, για τις ζώνες και τις καλλιέργειες πλην εκείνων που αναφέρονται στο παράρτημα.

Άρθρο 3

Με την επιφύλαξη των διατάξεων που προβλέπονται στον κανονισμό (ΕΟΚ) αριθ. 3887/92 της Επιτροπής (6):

α) η προθεσμία επιβεβαιώσεως της σποράς στην αρμόδια αρχή, που προβλέπεται στο άρθρο 2 παράγραφος 2 του κανονισμού (ΕΟΚ) αριθ. 2294/92, καθορίζεται η 31η Μαΐου 1993-

β) τα κράτη μέλη μπορούν να καθιερώσουν μια διαδικασία έμμεσης επιβεβαιώσεως, όπως η έλλειψη ανακοινώσεως εκ μέρους του παραγωγού να ισοδυναμεί με επιβεβαίωση της σποράς. Στην περίπτωση αυτή, οι παραγωγοί οι οποίοι δεν έσπειραν πρέπει να το αναφέρουν.

Άρθρο 4

Τα κράτη μέλη ανακοινώνουν στην Επιτροπή, το αργότερο στις 26 Μαΐου 1993, τα μέτρα που ελήφθησαν σε εφαρμογή του παρόντος κανονισμού.

Άρθρο 5

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Μαΐου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 181 της 1. 7. 1992, σ. 12.

(2) ΕΕ αριθ. L 42 της 19. 2. 1993, σ. 3.

(3) ΕΕ αριθ. L 221 της 6. 8. 1992, σ. 22.

(4) ΕΕ αριθ. L 85 της 6. 4. 1993, σ. 13.

(5) ΕΕ αριθ. L 355 της 5. 12. 1992, σ. 1.

(6) ΕΕ αριθ. L 391 της 31. 12. 1992, σ. 36.

ΠΑΡΑΡΤΗΜΑ

/* ΠΙΝΑΚΕΣ: δείτε Ε.Ε. */